राष्ट्रिय सभागृहमा आफू अभिनन्दित भएपछि मोदीले निकै भावुक भएको भावमा शब्दमाधुर्यले नेपालीलाई लट्ठै पारे । उनले यहाँको कला, वास्तुकला र संस्कृतिको मात्रै चर्चा गरेनन्, प्रकृति र साहसको समेत प्रशंसा गरे । भक्तपुरको भव्यता, कीर्तिपुरको कला र ललितपुरको लालित्यको गीत गाए । नेपाल—भारत सम्बन्धलाई अन्नपूर्ण र धौलागिरीको शिर चढाए । नेपाल आफ्नै बलमा सगरमाथाको आधार शिविर पुगेको भन्दै अब आर्थिक समृद्धि र विकासको चुचुरोमा पु¥याउन भारतीय काँध चाहिने कुरा अभिव्यक्त गरे ।
